Akken i yi-qqiment kra n 100 n lmitrat ad awḍeγ γer wexxam amenzu n taddart-nni, sliγi useglef n yeqjan yettaweḍ-d γur-i. Dγa dinna llan sin iberdan.Yiwen yettawi γer taddart, ma d wayeḍ wissen anida i yessufuγ. Ugadeγ iqjan-nni, dγa ṭtfeγ abrid-nni i yessufuγen wissen anida. Ddiγ kra iqddimen, yemmuger-iyi-d yiwen n ẓẓerb. Iḍan sseglafen deffir-iw. Di tegnitt- nni, ttuγ akk lmeḥna n baba d weltma. Ugadeγ a yi-gezren yiḍan-nni. Deddreγ tamuzit-iw deffir n ẓzerb, ssin akin ğellbeγ fell-as. Din din wwḍen-d sin yidan-nni.Yiwen deg-sen d amellal, d ameqran, ma d wis sin iban-iyi-d d aberkan. Nniγdeg wallaγ-iw: ẓer tura, miara s- ddaklent i yewen!